CELEX: 62019TN0885
Language: sk
Date: 2019-12-25 00:00:00
Title: Vec T-885/19: Žaloba podaná 25. decembra 2019 – Aquind a iní/Komisia

2.3.2020   
            
            
               SK
            
            
               Úradný vestník Európskej únie
            
            
               C 68/52
            
         
      Žaloba podaná 25. decembra 2019 – Aquind a iní/Komisia
      (Vec T-885/19)
      (2020/C 68/61)
      Jazyk konania: angličtina
      
         Účastníci konania
      
      
         Žalobkyne: Aquind Ltd (Wallsend, Spojené kráľovstvo), Aquind Energy Sàrl (Luxemburg, Luxembursko), Aquind SAS (Rouen, Francúzsko) (v zastúpení: S. Goldberg, C. Davis, J. Bille, solicitors, a E. White, advokát)
      
         Žalovaná: Európska komisia
      
         Návrhy
      
      Žalobkyne navrhujú, aby Všeobecný súd:
      
                  —
               
               
                  zrušil napadnuté opatrenie, to znamená delegované nariadenie v rozsahu, v akom zo zoznamu Únie odstraňuje prepojovacie vedenie AQUIND,
               
            
                  —
               
               
                  alternatívne, zrušil delegované nariadenie v celom rozsahu,
               
            
                  —
               
               
                  uložil Európskej komisii povinnosť nahradiť trovy konania, ktoré vznikli žalobkyniam.
               
            
         Dôvody a hlavné tvrdenia
      
      Vo svojej žalobe žalobkyne navrhujú, aby Všeobecný súd zrušil delegované nariadenie Komisie z 31. októbra, ktorým sa mení nariadenie Európskeho parlamentu a Rady (EÚ) č. 347/2013, pokiaľ ide o zoznam projektov spoločného záujmu Únie.
      Na podporu svojej žaloby žalobkyne uvádzajú sedem žalobných dôvodov.
      
                  1.
               
               
                  Prvý žalobný dôvod je založený na nedostatočnom odôvodnení odstránenia prepojovacieho vedenia AQUIND zo zoznamu Únie.
                  
                              —
                           
                           
                              V rozpore s povinnosťou odôvodnenia delegované nariadenie neuvádza alebo nedokazuje na dôvody pre odstránenie prepojovacieho vedenia AQUIND zo zoznamu Únie a žalobkyniam nebol oznámený žiaden dôvod pre toto odstránenie.
                           
                        
            
                  2.
               
               
                  Druhý žalobný dôvod je založený na porušení procesných a hmotnoprávnych požiadavkách podľa nariadenia (EÚ) č. 347/2013 (1) (ďalej len „nariadenie č. 347/2013“), najmä článku 5 ods. 8.
                  
                              —
                           
                           
                              Vytvorenie zoznamu projektov spoločného záujmu na účely delegovaného nariadenia nebolo v súlade s požiadavkami nariadenia č. 347/2013.
                           
                        
            
                  3.
               
               
                  Tretí žalobný dôvod je založený na porušení článku 10 ods. 1 Zmluvy o energetickej charte.
                  
                              —
                           
                           
                              Odstránenie prepojovacieho vedenia AQUIND zo zoznamu Únie a neuvedenie dôvodov porušuje povinnosti podľa článku 10 ods. 1 Zmluvy o energetickej charte vytvoriť stabilné, rovné a transparentné podmienky a zaručiť investíciám spravodlivé a rovnocenné zaobchádzanie.
                           
                        
            
                  4.
               
               
                  Štvrtý žalobný dôvod je založený na porušení práva na riadnu správu vecí verejných podľa článku 41 Charty základných práv Európskej únie.
                  
                              —
                           
                           
                              V rozpore s článkom 41 Charty základných práv Európskej únie nebolo odstránenie prepojovacieho vedenia AQUIND zo zoznamu Únie vykonané nestranne a žalobkyne neboli pred prijatím delegovaného nariadenia vypočuté.
                           
                        
            
                  5.
               
               
                  Piaty žalobný dôvod je založený na porušení zásady rovnosti zaobchádzania práva Únie.
                  
                              —
                           
                           
                              V rozpore so zásadou rovnosti zaobchádzania práva Únie sa s prepojovacím vedením AQUIND zaobchádzalo odlišne a nespravodlivo v porovnaní s porovnateľnými projektmi v spoločnom záujme bez náležitého odôvodnenia pre toto nerovné zaobchádzanie.
                           
                        
            
                  6.
               
               
                  Šiesty žalobný dôvod je založený na porušení zásady proporcionality práva Únie.
                  
                              —
                           
                           
                              V rozpore so zásadou proporcionality bola skutočnosť, že prepojovacie vedenie AQUIND bolo ako existujúci projekt spoločného záujmu, ktorý sa nachádzal vo vývojovej fáze, jednoducho odstránené zo zoznamu Únie, bez toho, aby sa vykonalo podrobné porovnanie s porovnateľnými projektmi a bez toho, aby sa žalobkyniam poskytla možnosť vyriešiť prípadné problémy.
                           
                        
            
                  7.
               
               
                  Siedmy žalobný dôvod je založený na porušení zásad právnej istoty a legitímnych očakávaní páva Únie.
                  
                              —
                           
                           
                              Napadnuté opatrenie porušuje legitímne očakávania žalobkýň, ktoré spočívali v tom, že sa môžu spoľahnúť na zaradenie do zoznamu Únie a že postup vytvorenia zoznamu projektov spoločného záujmu Únie bol vykonaný v súlade s cieľmi a povinnosťami uvedenými v nariadení č. 347/2013, ako aj v súlade s ďalšími platnými požiadavkami.
                           
                        
            
         (1)  Nariadenie Európskeho parlamentu a Rady (EÚ) č. 347/2013 zo 17. apríla 2013 o usmerneniach pre transeurópsku energetickú infraštruktúru, ktorým sa zrušuje rozhodnutie č. 1364/2006/ES a menia a dopĺňajú nariadenia (ES) č. 713/2009, (ES) č. 714/2009 a (ES) č. 715/2009 (Ú. v. EÚ L 115, 2013, s. 39).